钦定古今图书集成/明伦汇编/氏族典/第204卷 > 高锡
## 钦定古今图书集成/明伦汇编/氏族典/第204卷 > 高锡

按《宋史高锡传》，“锡字天福，河中虞乡人。家世业儒，幼
颖悟，能属文。汉乾祐中，举进士。王晏镇徐州，辟掌书
记。留守西洛，又辟河南府推官。坐按狱失实，夺官。周
显德初，为蔡州防御推官。宋初，弃官归京师。建隆五
年，以书干宰相范质，质奏用为著作佐郎。明年，迁监
察御史，拜左拾遗、知制诰，加屯田员外郎。会使清州”，
私受节帅郭宗赂遗，责贬莱州司马，改均州别驾，移
陈州。太平兴国八年卒。